Цікава складаліся адносіны між сялянамі і шляхтай. Напрыклад, у вёсках Крыўск і Загор’е жылі праваслаўныя сяляне, а побач былі каталіцкія шляхецкія ваколіцы. Сяляне і шляхта кантактавалі між сабой, дзеці гулялі разам, але вечарыны былі асобныя, хаця шляхта запрашала вясковых музыкаў. Імёны і прозвішчы сялянаў і шляхты адрозніваліся, усе адразу пазнавалі, дзе чые. Жаніцца між сабой сталі толькі пасля ўтварэння калгасаў, дзе ўсе былі роўныя.